Diari Oficial de la Generalitat Valenciana


Sumari del DOGV 6743, del 28-03-2012 (2012/3097)

ACORD de 23 de març de 2012, del Consell, pel qual s'autoritza una generació de crèdits incrementant l'import inicialment previst pel Fons de Garantia en 28.883.293,98 euros, per a la inclusió en l'annex de transferències corrents del programa 612.60, Gastos Diversos, d'una línia de subvenció nominativa a favor de l'administració general de l'Estat, a la qual s'imputaran les entregues a compte del Fons de Suficiència Global que, per a 2012, té un resultat negatiu. Expedient número 20.001/12-013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6743

Data del DOGV
:   28-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/3097


Data del document
:   23-03-2012

Organisme emissor
:   Conselleria d'Hisenda i Administració Pública

Tipus de document
:   Acord

ACORD de 23 de març de 2012, del Consell, pel qual s'autoritza una generació de crèdits incrementant l'import inicialment previst pel Fons de Garantia en 91.472.761,98 euros, per a la inclusió en l'annex de transferències corrents del programa 612.60, Gastos Diversos, d'una línia de subvenció nominativa a favor de l'administració general de l'Estat, a la qual s'imputaran les entregues a compte del Fons de Suficiència Global que, per a 2012, té un resultat negatiu. Expedient número 20.001/12-013. [2012/3097]  
El Consell, en la reunió del dia 23 de març de 2012, va adoptar l'acord següent:  
La Llei 22/2009, de 18 de desembre, per la qual es regula el Sistema de Finançament de les Comunitats Autònomes i les Ciutats amb Estatut d'Autonomia, establix en l'article 20 que les comunitat autònomes i ciutats amb estatut d'autonomia rebran cada any o faran efectiva, si és el cas, una entrega a compte del Fons de Suficiència Global que els corresponga, i fixa la fórmula del càlcul de les entregues a compte i de la liquidació definitiva.  
A causa de la convocatòria d'eleccions generals el 20 de novembre de 2011, amb la consegüent pròrroga dels Pressupostos Generals de l'Estat, les previsions contingudes en matèria de finançament autonòmic en el Pressupost de la Generalitat de 2012 derivaven de dades provisionals calculades per la Conselleria d'Hisenda i Administració Pública, basant-se en les dades macroeconòmiques que van ser elaborats per la Direcció General d'Economia de la Conselleria d'Economia, Indústria i Comerç.  
Amb data 4 de gener de 2012, es va rebre el fax del Ministeri d'Hisenda i Administracions Públiques, en el qual es comunicava les entregues a compte que seran satisfetes a la Comunitat Valenciana en gener de 2012, i en els mesos successius mentres siga procedent fins a l'aprovació dels Pressupostos Generals de l'Estat per a 2012. De les indicades quanties es deduiran els reintegraments dels saldos a favor de l'Estat de les liquidacions del sistema de finançament de 2008 i 2009, i s'informava que el Fons de Suficiència Global resulta negatiu per un import de 08.542.897,66 euros mensuals.  
En la previsió d'ingressos de la Generalitat per al pressupost 2012 s'ha descomptat l'import negatiu del Fons de Suficiència Global de la previsió de les entregues a compte per la transferència del Fons de Garantia, la càrrega inicial de la qual en el pressupost és de 626.610.931,00 euros, mentres que l'entrega a compte real ascendiria a 8.761.186.122,00 euros.  
Per a poder comptabilitzar la formalització dels descomptes reals realitzats pel Ministeri en les entregues a compte de l'exercici 2012, és procedent incrementar la previsió d'ingressos del Fons de Garantia per l'import negatiu del Fons de Suficiència Global compensat, que permeta habilitar crèdits en el capítol 4 del programa 612.60, Gastos Diversos, de la secció 20, per a la línia de subvenció T5076, «Fons de Suficiència Global» a la qual imputar els pagaments a favor de l'Estat. No obstant, com que estan pendents d'aprovació els Pressupostos Generals de l'Estat i fins a conéixer les xifres definitives, se creu convenient generar, en una primera fase, l'import compensat en les entregues a compte del primer trimestre que són de 48.228.153,98 euros i autoritzar el conseller d'Hisenda i Administració Pública a generar l'import restant.   
  
A l'efecte i en virtut del que disposen els articles 17 i 18 de la Llei 10/2011, de Pressupostos de la Generalitat per a l'exercici 2012, el Consell   
  
  
ACORDA  
  
Primer  
S'autoritza un augment en el pressupost d'ingressos en l'aplicació 400.05, Fons de Garantia i Servicis Públics Fonamentals per import de 40.286.577,98 euros.  
  
  
Segon  
S'autoritza generar el crèdit en l'aplicació 16.61.85.165.49.8 per import de 84.658.529,98 euros i l'habilitació en el seu annex de transferències corrents de la línia de subvenció amb les dades que es detallen a continuació:  
  
  
  
Tercer  
S'autoritza el conseller d'Hisenda i Administració Pública a complementar esta generació una vegada conegudes les quanties definitives del Fons de Suficiència Global, així com a realitzar els ajustos entre els distints conceptes d'ingressos dels recursos del sistema de finançament que puguen derivar-se d'incloure en el seu càlcul les previsions d'ingressos que s'aproven en els Pressupostos Generals de l'Estat per a 2012.  
  
València, 23 de març de 2012  
  
El vicepresident i secretari del Consell,  
JOSÉ CISCAR BOLUFER